Document ID: 32003D0204

Komisijos sprendimas
2003 m. kovo 21 d.
iš dalies keičiantis Sprendimą 97/569/EB įtraukiant Vengrijos, Slovėnijos ir Slovakijos Respublikos įmones į laikinus įmonių, iš kurių valstybės narės leidžia importuoti mėsos produktus, sąrašus
(pranešta dokumentu Nr. C(2003) 832)
(tekstas svarbus EEE)
(2003/204/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus arba gyvus dvigeldžius moliuskus, laikinų sąrašų pereinamajam laikotarpiui sudarymo sąlygų [1] su paskutiniais pakeitimais, padarytais Sprendimu 2001/4/EB [2], ypač į jo 2 straipsnio 1 ir 4 dalis,
kadangi:
(1) Komisijos sprendimu 97/569/EB [3] su paskutiniais pakeitimais, padarytais Sprendimu 2002/671/EB [4], buvo sudaryti laikini trečiųjų šalių įmonių, iš kurių valstybės narės leidžia importuoti mėsos produktus, sąrašai.
(2) Vengrija, Slovėnija ir Slovakijos Respublika atsiuntė įmonių, gaminančių produktus iš laukinių medžiojamųjų paukščių ir žvėrių mėsos, ir kurias atsakingos institucijos patvirtina atitinkančiomis Bendrijos taisykles, sąrašus.
(3) Minėtos įmonės turėtų būti įtrauktos į Sprendimu 97/569/EB pateiktą sąrašą.
(4) Dar neatlikus patikrinimų vietoje, iš šių įmonių importuotiems produktams dar negali būti taikomi rečiau atliekami fiziniai tikrinimai pagal Sprendimo 95/408/EB 2 straipsnio 4 dalį.
(5) Dėl to reikėtų atitinkamai iš dalies pakeisti Sprendimą 97/569/EB.
(6) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 97/569/EB I priedas iš dalies keičiamas pagal šio sprendimo priedą.
2 straipsnis
Šis sprendimas taikomas nuo 2003 m. balandžio 1 d.
3 straipsnis
Šis sprendimas skirtas valstybėms narėms.
Priimta Briuselyje, 2003 m. kovo 21 d.

Labels: 3
0
18
17